বর্তমান পুজিবাদী ও বৈজ্ঞানিক ব্যবস্থায় মানুষ ব্যাক্তিগত সুখ স্বাচ্ছন্দ্য তথা সুখের সন্ধানে কত কিছুই না করে। ক্ষমতা আর বস্তুগত সম্পত্তির লোভে মনের অজান্তে কতই না পাপ কাজে জড়িত হয়ে পড়ে। ব্যাক্তিকেন্দ্রীক স্বার্থের পেছনে দৌঁড়াতে এক সময় কখন যে সমাজ ও পরিবার থেকে বিচ্ছিন্ন হয়ে পড়ে সে নিজেই টের পায় না। যখন সে বুঝতে পারে তখন সে অনেক দূরে চলে যায় এবং তার কাছে জীবনটাই বৃথা মনে হয়। সে বুঝতে পারে এতদিন সে মরীচিকার পেছনে ছুঁটেছিল কিন্তু কিছুই লাভ করতে পারেনি। এজন্যই ভগবান বুদ্ধের অমূল্য উপদেশ বাণী অনুসারে লোভ, দ্বেষ, মোহকে ত্যাগ করা উচিত। ভোগ লোভ থেকে মুক্ত হয়ে পবিত্র, সৌম্য, মৈত্রীপরায়ণ হওয়াই হচ্ছে সেই সুপ্রাচীন মহান বৌদ্ধ ধর্মের শিক্ষা। তাছাড়া আর্য অষ্টাঙ্গিক মার্গের সম্যকভাবে জীবিকা অর্জনের চেষ্টা করা উচিত। সমাজের কোন ব্যাক্তি যদি সম্যকভাবে জীবিকা অর্জন করে, সম্যকভাবে কর্ম সম্পাদন করে তাহলে সে সমাজে খুবই প্রশংসনীয় হই এবং সমাজ উন্নয়নমূলক কাজ করতে আরো অনুপ্রাণিত হয়। এভাবে বুদ্ধের উপদেশ মতে জ্ঞান ও কর্মের সহযোগে সমাজে কোন উদ্যোগ নিলে, সে উদ্যোগ সাফল্যের মুখ দেখবেই এবং সমাজ সামনে এগিয়ে যাবে।